Gett

גט (Gett) המוכרת גם בשמה הקודם, גט-טקסי (GetTaxi) היא חברה ישראלית ואפליקציה לשירות הזמנת מוניות ושליחויות דרך טלפון חכם. השירות פעיל בישראל, אנגליה, ארצות הברית ורוסיה. האפליקציה היא שירות מבוסס מיקום המאפשר לנהגי מוניות ולנוסעים לתקשר זה עם זה באופן ישיר, ובין היתר לתאם איסוף, לבצע תשלום ולתת משוב. ניתן לזהות רכבים בשירות החברה על ידי סמליל, מיתוג, או דגל על הרכב. מייסדי חברת ג'יטי גטאקסי סיסטמס בע"מ, המוכרת במותג Gett, מפתחת האפליקציה, הם רועי מן ודייב וייזר, המשמש גם כמנכ"ל החברה. מנכ"ל החברה בישראל הוא מארק און. באפריל 2022 פורסם שווייזר יפרוש מהחברה ויוחלף על ידי מקס קרסניק ומטיאו דה ראנזי כמנכ"לים משותפים. במאי 2024 דווח שפנגו תרכוש את אפליקציית שירותי התחבורה "Gett" במחיר של כ-175 מיליון דולר. האפליקציה הושקה ב-2010 בשם GetTaxi, והפכה במהירות לפופולרית. בשנת 2015 הורחבה פעילות האפליקציה גם להזמנת שליחויות, ועקב כך שינתה החברה את המותג שלה ל-Gett. במאי 2016 השקיעה קבוצת פולקסווגן 300 מיליון דולר ב-Gett. בדצמבר 2018 דווח שפולקסווגן צפויה למחוק השקעה זו. ב-2017 רכשה Gett את שירות הנסיעות Juno ב-200 מיליון דולר על מנת להיכנס לשוק ההסעות הפרטי בארצות הברית ולהילחם באובר, ובין היתר גם בליפט. אך ב-2019 הודיעה גט כי היא סוגרת את הפעילות של ג'ונו, בין היתר גם בעקבות עודף רגולציה במדינה. נכון למרץ 2018 רשומים במאגר החברה בישראל כ-8,000 נהגי מוניות. בשנת 2018 השיקה גט שירות ייעודי לתושבי ירושלים, בעיקר החרדים, בשם "גט מהדרין" שעיקרו להזמין מוניות שנהגיהם שומרי שבת, כלומר שמתחייבים לא להציע את שירותיהם בשבת ובמועדים. ב-19 בפברואר 2020 הגיש נידאל מוגרבי יחד עם שניים נוספים בייצוג המרכז הרפורמי לדת ומדינה תובענה ייצוגית נגד חברת גט על קיום שירות "גט מהדרין" שלטענתם מפלה לרעה נהגי מוניות ערבים ונוסעים, ומפר את חוק איסור הפליה במוצרים, בשירותים ובכניסה למקומות בידור ולמקומות ציבוריים. ב-30 במאי 2023 הושגה פשרה בין הצדדים שבעקבותיה חברת גט תעצור את השירות בירושלים ותשלם פיצויים בסך כ-6 מיליון שקלים לנהגי מוניות ערבים ונוסעים שלא יכלו להירשם ל"גט מהדרין". ב-2019 חתמה גט על הסכם עם ענקית ההסעות ליפט (Lyft) שתתחיל להסיע את הלקוחות העסקיים. נכון לינואר 2020, גייסה גט כ-800 מיליון דולר ושווייה הוערך (במאי 2019) בכ-1.48 מיליארד דולר. בשנת 2016, פורבס הרוסי הציב את Gett במקום התשיעי ברשימת החברות היקרות ביותר של רונייט[דרושה הבהרה] עם הערכה של 500 מיליון דולר. אתר האינטרנט הרשמי של Gett (באנגלית) אתר האינטרנט הרשמי של Gett (ברוסית) בן מיטלמן, ‏אפליקציה חדשה פוגעת בתחנות המוניות הוותיקות, באתר ‏מאקו‏, 1 במרץ 2013 אסף גלעד, איך גט טקסי כבשה את השוק תוך שנה?, באתר כלכליסט, 7 במאי 2013 חגי עמית, המקלות בגלגלים של גט טקסי, באתר TheMarker‏, 31 באוקטובר 2013 ענבל אורפז, המספרים של גט טקסי נחשפים: כמה שווה אפליקציית המוניות הישראלית, באתר TheMarker‏, 19 בנובמבר 2015 עמרי ברק, חדשות 2, ‏מונית ללא נהג - בקרוב בישראל?, באתר ‏מאקו‏, 15 ביוני 2016 טלי ציפורי, ‏מנכ"ל Gett: "כשאני נכנס למונית אני לא מפסיק לדבר", באתר גלובס, 16 בדצמבר 2016 טלי ציפורי, ‏"אנחנו לא רוצים לייצר הרבה רעש ומעט ערך", באתר גלובס, 27 במאי 2017 הגר רבט ומאיר אורבך, "יאנדקס? אף מותג רוסי לא הצליח בארץ", באתר כלכליסט, 9 בספטמבר 2018 מאיר אורבך, יותר מעשור לאחר שהקים את החברה: דייב וייזר פורש מפעילות ב-Gett, באתר כלכליסט, 4 במאי 2022 https://www.mako.co.il/news-money/2024_q2/Article-9a9fd05be8c5f81027.htm?sCh=31750a2610f26110&pId=1082126421 מירב קריסטל, גט טקסי מתרחבת להזמנת פיצה ורופא, באתר ynet, 28 באפריל 2015 טלי ציפורי, ‏הישג ל-Gett: גייסה 300 מיליון דולר מפולקסווגן, באתר גלובס, 24 במאי 2016 דובי בן גדליהו, אסף אוני, עמרי זרחוביץ', ‏דיווח: פולקסווגן איבדה אמון בגט - מוחקת את השקעת הענק, באתר גלובס, 22 בדצמבר 2018 גט ו-Lyft משתפות פעולה כדי לנצח את אובר, באתר גיקטיים, ‏18 בנובמבר 2019 צחי שדה, נהגים בגט מאיימים בעיצומים בעקבות העלאת התשלום החודשי, באתר ynet, 14 בינואר 2018 ת"צ 48087-02-20 מוגרבי ואח' נ' ג'יטי גטאקסי סרוויסס ישראל בע"מ ואח' ת"צ 48087-02-20 מוגרבי ואח' נ' ג'יטי גטאקסי סרוויסס ישראל בע"מ ואח', באתר תולעת המשפט גלעד כהן, גט מבטלת את "גט מהדרין" ותשלם פיצוי של 6 מיליון שקלים לנהגי מוניות ערבים, באתר ynet, ‏30.05.2023 אלף דולר: החשבונאות היצירתית של גט הובילה אותה לרווחיות צנועה בדצמבר, באתר TheMarker‏, 23 בנובמבר 2020 Железко Олег Викторович, TAdviser.ru РВК и Da Vinci Capital создают фонд для стартапов на 6 млрд рублей, Ведомости (ברוסית)